Mútugreiðslur Samherja nema meira en helmingi af þróunaraðstoð Íslands til Namibíu Íslendingar styrktu Namibíu um 1,6 milljarða króna með þróunaraðstoð í gegnum Þróunarsamvinnustofnun Íslands á árunum 1990 til 2010 . Tæplega helmingur fjárins , 672 milljónir , fór í uppbyggingu á sjómannaskóla til að hjálpa Namibíumönnum að stunda útgerð . Aðstoð Íslendinga í sjávarútvegi var sögð „ kraftaverk “ , en í kjölfarið kom Samherji og greiddi hærri upphæð í mútur í landinu . Þróunaraðstoð og múturÍsland veitti Namibíu þróunarstoð í 20 ár runnu tæplega 700 milljónir í uppbyggingu sjómannaskóla sem átti að hjálpa Namibíumönnum að hjálpa sér sjálfir í sjávarútvegi . Fljótlega eftir að þróunaraðstoðinni lauk árið 2010 kom Samherji til landsins og byrjaði að veiða hestamakríl . Myndin er tekin í höfuðborginni Windhoek árið 2012 og sýnir Baldvin Þorsteinsson , son Þorsteins Más Baldvinssonar , stilla sér með namibískum konum sem selja varning á götum úti . Namibía , sem fékk sjálfstæði síðast allra fyrrum nýlendna vestrænna ríkja í Afríku árið 1990 , er ríki sem íslensk stjórnvöld hafa á síðustu áratugum átt í þróunarsamstarfi við í gegnum Þróunarsamvinnustofnun Íslands . Stofnunin hefur meðal annars reynt að aðstoða Namibíumenn við að koma upp nútímalegum sjávarútvegsfyrirtækjum til að nýta fiskveiðiauðlindir sínar og kom Ísland meðal annars að stofnun sjávarútvegsskóla í landinu árið 1990 . Í skýrslu sem Hermann Örn Ingólfsson og Jónas H. Haralz unnu um þróunarsamvinnu Íslands árið 2003 kom fram að frumkvæðið að þessari þróunarsamvinnu hafi komið frá SWAPO-flokknum , frelsishreyfingunni sem tók við stjórnartaumunum í Namibíu þegar landið varð sjálfstætt og sem hefur haldið völdum æ síðan í gegnum lýðræðislegar kosningar . Þeir einstaklingar sem Samherji greiðir mútur til í Namibíu koma allir úr SWAPO-flokknum , meðal annars sjávarútvegsráðherrann Bernhard Esau og dómsmálaráðherrann Sacky Shangala . Í skýrslunni segir : „ Þróunarsamvinna við Namibíu kom til orða þegar á árinu 1990 að frumkvæði þess stjórnmálaflokks ... Stjórnarmenn Samherja þöglir um vitneskju sína um mútugreiðslur Forstjóri Samherja hafnar mútugreiðslum en útskýrir ekki orð sín . Útgerðarfélagið keypti kvóta af fyrirtækjum sem tengdust þingmönnum í Marokkó og fundað var með syni hershöfðingja sem sagður er hafa stórefnast á sjávarútvegi . Gert var ráð fyrir mútugreiðslum sem „ öðrum kostnaði “ í rekstraráætlunum .